**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**«\_\_\_\_»\_\_\_\_\_\_\_\_\_\_\_\_2023 թ. N\_\_\_\_-Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՀՈՒԼԻՍԻ 3-Ի N 737-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածներով՝ Հայաստանի Հանրապետության կառավարությունը որոշում է.**

**1. Հայաստանի Հանրապետության կառավարության 2014 թվականի հուլիսի 3-ի «Պետական իշխանության մարմիններում քաղաքացիական աշխատանք կատարող և տեխնիկական սպասարկում իրականացնող անձանց պաշտոնային դրույքաչափերը սահմանելու մասին» N 737-Ն որոշման N 1 հավելվածը լրացնել նոր 92-րդ կետով՝ հետևյալ բովանդակությամբ.**

**«92. պաշտոնի անվանումը՝ ավագ տնտեսագետ, պաշտոնային դրույքաչափի հաշվարկման գործակիցը` 9.5»:**

**2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:**

**Հայաստանի Հանրապետության**

**վարչապետ Ն. Փաշինյան**

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՀՈՒԼԻՍԻ 3-Ի N 737-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**1. Ընթացիկ իրավիճակը և իրավական ակտի ընդունման անհրաժեշտությունը.**

Հայաստանի Հանրապետության գլխավոր դատախազության ապօրինի ծագում ունեցող գույքի բռնագանձման գործերով վարչության (այսուհետ նաև՝ Վարչություն) կազմում գործում է 9 (ինը) տնտեսագետ: Տնտեսագետներից յուրաքանչյուրը ներկա պահին իրականացնում է ֆինանսական վերլուծություններ՝ Վարչության կողմից սկսված 30-40 ուսումնասիրություններով:

Վերլուծությունների ընթացքում տնտեսագետներն իրականացնում են հետևյալ գործառույթները՝

1. ֆինանսատնտեսական, ֆինանսաբանկային, հաշվապահական, հարկային և ոլորտին առնչվող այլ տեղեկատվության ստուգման, վերլուծությունների իրականացման և հաշվետվությունների կազմման աշխատանքներ,

2. մշտադիտարկում ոլորտի ռազմավարության և դրա իրականացմանն ուղղված միջոցառումների ծրագրի կատարման, ինչպես նաև՝ ոլորտին առնչվող այլ գործառույթների նկատմամբ,

3. մասնագիտական գիտելիքի շրջանակներում ուսումնասիրության ուղղության, ծավալի և մեթոդների, ինչպես նաև ոլորտին առնչվող այլ հանգամանքների վերաբերյալ խորհրդատվության տրամադրում Վարչության դատախազներին,

4. պաշտոնի անձնագրով նախատեսված այլ գործառույթներ:

Ներկայումս Վարչության տնտեսագետները հաշվետու են Վարչության պետին, ով վերահսկում է տնտեսագետների կողմից կատարված աշխատանքը, այդ թվում՝ նրանց կատարած ֆինանսական վերլուծությունների ճշտությունն ու ամբողջական լինելը: Մինչդեռ, նշված վերլուծությունների ճշտությունն ու ամբողջական լինելը վերահսկելու և ստուգելու համար անհրաժեշտ է ունենալ համապատասխան որակավորում և տիրապետել նեղ մասնագիտական գիտելիքների:

Հաշվի առնելով այն հանգամանքը, որ Վարչության պետն ունի իրավաբանի որակավորում և չի կարող տիրապետել ֆինանսական վերլուծության հետ կապված նեղ մասնագիտական գիտելիքների, ինչպես նաև նկատի ունենալով Վարչության կողմից իրականացվող ուսումնասիրությունների քանակը և ծավալը՝ Վարչությանն անհրաժեշտ է ավագ տնտեսագետ, որն իր լիազորությունների շրջանակներում կվերահսկի և կստուգի Վարչության տնտեսագետների կողմից իրականացված վերլուծությունների ճշտությունն ու ամբողջականությունը և հաշվետու կլինի Վարչության պետին:

**2.Առաջարկվող կարգավորման բնույթը.**

Առաջարկվում է ավելացնել ավագ տնտեսագետի հաստիքը՝ ի հաշիվ Վարչության տնտեսագետների հաստիքների և նոր հաստիքի ավելացման անհրաժեշտություն չի առաջանալու: Միաժամանակ, հաստիքի ավելացման արդյունքում ՀՀ դատախազության ծախսերն ավելանալու են տարեկան 499,200 ՀՀ դրամով:

**3.Նախագծերի մշակման գործընթացում ներգրավված ինստիտուտները և անձինք.**

Նախագիծը մշակվել է ՀՀ գլխավոր դատախազության կողմից։

**4.Ակնկալվող արդյունքը**

ՀՀ կառավարության 2014 թվականի հուլիսի 3-ի «Պետական իշխանության մարմիններում քաղաքացիական աշխատանք կատարող և տեխնիկական սպասարկում իրականացնող անձանց պաշտոնային դրույքաչափերը սահմանելու մասին» N 737-Ն որոշման N 1 հավելվածի 91-րդ կետով սահմանվում է ՀՀ գլխավոր դատախազության ապօրինի ծագում ունեցող գույքի բռնագանձման գործերով վարչության տնտեսագետի պաշտոնային դրույքաչափը՝ 9 գործակցով:

Հաշվի առնելով ներկայացվածը՝ առաջարկում ենք ՀՀ կառավարության վերոնշյալ որոշման մեջ կատարել լրացում և ավելացնել «ավագ տնտեսագետ» հաստիքը՝ 9.5 գործակցով:

**5.Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

ՀՀ կառավարության 2014 թվականի հուլիսի 3-ի «Պետական իշխանության մարմիններում քաղաքացիական աշխատանք կատարող և տեխնիկական սպասարկում իրականացնող անձանց պաշտոնային դրույքաչափերը սահմանելու մասին» N 737-Ն որոշման մեջ լրացում կատարելու դեպքում Հայաստանի Հանրապետության պետական բյուջեում եկամուտների և ծախսերի էական ավելացում կամ նվազեցում չի նախատեսվում։

**6.Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին.**

ՀՀ կառավարության 2014 թվականի հուլիսի 3-ի «Պետական իշխանության մարմիններում քաղաքացիական աշխատանք կատարող և տեխնիկական սպասարկում իրականացնող անձանց պաշտոնային դրույքաչափերը սահմանելու մասին» N 737-Ն որոշման մեջ լրացում կատարելու մասին նախագծի ընդունմամբ այլ իրավական ակտերում փոփոխություններ կատարելու անհրաժեշտություն չկա:

**7.Ռազմավարական փաստաթղթերի հետ նախագծի կապի մասին.**

Նախագծի ընդունումը կապված չէ ռազմավարական փաստաթղթերի հետ: